stanford-oval/wikipedia huggingface dataset:
ציור פעולה
הקשר היסטורי

תנועת ציור הפעולה פעלה בתקופה שלאחר תום מלחמת העולם השנייה. כתוצר של ההתחדשות האמנותית האקספרסיוניסטית שנוצרה לאחר המלחמה, ציור הפעולה התפתח במקביל לשגשגוגם כמה תחומים כמו מכניקת הקוונטים והפסיכואנליזה; אלה שינו תפיסות רווחות לגבי העולם הפיזי והפסיכולוגי, ולגבי היכולת של האדם להבין את העולם באמצעות מודעות גבוהה יותר.
ציירי הפעולה האמריקאים הרהרו גם בטבעה של האמנות ובסיבות לקיומה של אמנות. היצירות המוקדמות יותר של אמנים כמו קנדינסקי ומונדריאן, שחררו את האמנות מהחובה לתאר אובייקטים, ובמקום זאת ביקשו לפנות לרגשות של הצופה, דרך החוש האסתטי שלו. ציור הפעולה לקח היבט זה צעד אחד קדימה, תוך הישענות על הרעיונות של יונג ופרויד לגבי הלא מודע. הרבה מהאמנים התעניינו במחקרים של יונג על דימויים וסוגים ארכיטיפיים, והוסיפו להם את הפרשנות האישית במסגרת היצירה. בראשיתו של ציור הפעולה, הוא שאב השראה גם מפרויד ומהסוריאליזם. האמנות של ציירי הפעולה לא ביקשה לתאר אובייקטים כשלעצמם, או אפילו רגשות ספציפיים. לעומת זאת, היא ביקשה לגעת באופן עמוק בתת-המודע של הצופה, תוך עוררות רגש קדמוני ומפגש עם מעין חוש קולקטיבי של שפה וויזואלית ארכיטיפית. יכולת זאת התאפשרה, לדידם, כאשר הצייר מצייר באופן לא מודע וספונטאני, במרחב עוצמתי של רגשות גולמיים ושל פעולה. ציור הפעולה הושפע באופן מיוחד גם מהדגש של הסוריאליסטים על אוטומטיזם, שהושפע גם הוא מהפסיכואנליזה ומהחיפוש אחר גישה ישירה יותר לתת מודע האנושי. הציירים החשובים שציירו מתוך נקודת המבט הזו היו ז'ואן מירו ואנדרה מסון.
תערוכות מרכזיות

"ציור פעולה", ינואר-מאי 2008: אוצר - אולף קוסטר (Ulf Küster), גלריה ביילר (אנ') בבזל, שווייץ.
"פעולה/הפשטה: פולוק, דה קוניג ואמנות אמריקאית 1940-1976", מאי-ספטמבר 2008: אוצר- נורמן ל. קליבלט, המוזיאון היהודי, ניו יורק, ארצות הברית.
ראו גם

טאשיזם
מישל טאפיה
קבוצת גוטאי (אנ')
אסכולת ניו-יורק
אקספרסיוניזם מופשט
מופשט לירי
קוברה
אינפורמליזם
ציור שדות צבע
הערות שוליים

↑  Action painting, MoMa
↑  Art History Definition: Action Painting, Thought.co
1 2  Action Painting, ENCYCLOPEDIA OF ART
1 2 3  Action painting, Artsy
↑  Harold Rosenberg, The American Action Painters
↑  Andreas Neufert, Auf Liebe und Tod, Das Leben des Surrealisten Wolfgang Paalen, Berlin: Parthas, 2015
↑  Kaufman, Jason Edwards, What the Mind's Eye Sees: Action painters were postwar exemplars of American individualism, American Scholar 77, 2008, עמ' 113-117
↑  Gail Levin, Review: Action Painting: Perspectives from Two Sides of the Atlantic, Art Journal 67 (4), 2008, עמ' 119-121
| --- | --- |
בקרת זהויות :  GND: 4141345-3  NKC: ph496681
קאסיקה (עוף)

| קאסיקה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: פזאיים
סוג:: קאסיקה
שם מדעי
 Cacicus ‏לספד, 1799

קאסיקה (שם מדעי: Cacicus) הוא סוג של ציפורי שיר ממשפחת הפזאיים החיים באמריקה המרכזית ובאמריקה הדרומית ביערות טרופיים וסובטרופיים. הם דומים במראם לזרזיריים או זהבניים אך ייחודיים לאזור הנאוטרופי. הם קרובים רחוקים של הסוגים פזאי ואורופנדולה.
מאפיינים

לעופות אלה גודל של שחרור והם שחורים עד זהובים בצבעם עם מקור כהה וחזק ועיניים כחולות בולטות. הם קולניים ביותר ושרים יחדיו על הצמרות ללא פחד. לרוב הנקבות מעט יותר קטנות מהזכרים שאינם עוזרים בטיפול בגוזליהם. הם אוכלי פירות או חרקים שהם מוצאים ביער.
מינים אלה קולניים מאוד וחיים בחבורות במרומי עצי היערות והם מקננים בקנים משתלשלים מטה מענפים גבוהים. כדי להגן על הביצים מאוכלי ביצים רעבים הם מתקרבים לקני צרעות מהמין Polybia rejecta התוקפים פולשים מתקרבים כמו נחשים, טוקניים או קופים, אך מתעלמות מהעופות. דרך זו נחשבת לקומנסליזם מאחר שהצרעות לא מרוויחות כמעט מהתנהגות זו.
שם הסוג הוטבע בידי החוקר הצרפתי ברנר-ז'רמין דה לספד ב-1799, על סמך דגימה מקאיין, בירת גינאה הצרפתית והיא מבוססת על השם הצרפתי של העוף: "Le cassique rouge". מקור המילה הוא ממנהיגם של בני הטאינו הקאריבי, שכונה "קאסיקה".
מינים

Cacicus cela
Cacicus haemorrhous
Cacicus uropygialis
Cacicus koepckeae
Cacicus chrysopterus
Cacicus chrysonotus
Cacicus sclateri
Cacicus solitarius
Cacicus latirostris
Cacicus oseryi
בעבר גם המינים Amblycercus holosericeus ו-Cassiculus melanicterus שויכו לסוג, אך מסווגים לסוגים מונוטיפיים.
קייסי דידריק

| --- | --- |
אין תמונה חופשית
 לידה:  25 באפריל 1987 (בן 37) סנטה קלרה, ארצות הברית 
 מדינה:  ארצות הברית 
 תקופת הפעילות:  מ-2009 
 מקום לימודים:  אוניברסיטת המדינה המטרופולינית של דנוור 
 פרופיל ב-IMDb
 
קייסי ג'ון דידריק (באנגלית: Casey Jon Deidrick ‏;  נולד ב-25 באפריל 1987) הוא שחקן וזמר אמריקאי.
ביוגרפיה

דידריק נולד בסנטה קלרה, קליפורניה, לבארי ג'ון דידריק, חשמלאי בחברת IBEW 332, ודניס דק, אחות. הוריו התגרשו כשהיה בן שלוש. בתחילה הוא גר עם אמו, אבל כשהיה בן שבע, היא עברה לאריזונה והוא עבר לטיפולו של אביו בהוליסטר, קליפורניה. לאחר שנתו הראשונה בתיכון, הוא חזר להתגורר עם אמו, שעברה להיילנדס ראנץ', קולורדו.
דידריק החל לגלוש על סקייטבורד כשעבר להתגורר בהוליסטר. הוא התמיד בכך לאחר המעבר לקולורדו, ולבסוף קיבל חסות. בשנת 2004, הוא השתתף בתחרות החובבים העולמית של ואנס. הוא גם הוצג במסך תמונות עבור Transworld Skateboarding . הוא נפצע פעמים רבות במהלך קריירת הסקייטבורד שלו ללא השלכות חמורות, אבל כשתאונה טראומטית אחת במיוחד הותירה אותו עם זעזוע מוח קשה, הוא החליט לוותר על הסקייטבורד כדי להתמקד במשחק במקום.
לדידריק ארבעה אחים למחצה צעירים יותר: איימי וג'ייק מאביו ואמו החורגת, ושתי אחיות למחצה, מיקיילה וניקול מאמו ואביו החורג. דידריק למד תיאטרון ופסיכולוגיה במטרופוליטן סטייט קולג' בדנוור במשך שנה.
קריירה

דידריק השתתף בכנס AMTC (תחרות שחקנים, דוגמניות ותחרויות כישרונות) באורלנדו, פלורידה שם הוחתם אצל סוכן. בגיל 19 עבר דידריק ללוס אנג'לס כדי להתמיד בקריירת המשחק שלו. הוא מצא סוכן ונרשם לשיעורי משחק. דידריק פרנס את עצמו בעבודה כמלצר ומדי פעם לוהק לתפקידי אורח בסדרות טלוויזיה בהן המכשפים מווייברלי פלייס ו -90210 לפני שלוהק לתפקיד באופרת הסבון ימי חיינו. בפברואר 2012, דידריק הופיע בתפקיד אורח בסדרת הפריים טיים "בגוף ההוכחה".  באפריל 2013, דידריק ערך הופעות אורח ב- Glee ומהפכה . ב-20 ביוני 2013, דידריק הודיע על עזיבתו את אופרת הסבון ימי חיינו בחשבון הטוויטר שלו. ההופעה האחרונה של דידריק בסדרה הייתה ב-30 באוקטובר 2013.
בספטמבר 2014, דידריק לוהק לתפקיד ראשי בסדרת המותחן "איי קנדי".  הסדרה בוטלה לאחר עונה אחת.  בנובמבר 2016 הופיע קייסי בקליפ של The Chainsmokers לשיר "All We Know".
ב-7 ביולי 2017, דידריק לוהק לתפקיד בסדרת הדרמה לבני נוער זאב צעיר .
בשנת 2020, דידריק כיכב בסרט המותחן הפסיכולוגי העלילתי "צייר" .
בפברואר 2021, דידריק כיכב בפרק עלילתי של אנתולוגיית טלוויזיה האימה Into the Dark בשם "Tentacles" בתור סם אנסלם.  בדצמבר של אותה שנה, הוא לוהק לצד אמילי אוסמנט לתפקיד ראשי בסרט הטלוויזיה "A Very Merry Bridesmaid".
בשנים 2019–2022, דידריק שיחק בסדרת הטלוויזיה In The Dark . הוא גילם את מקס פאריש, בעל משאית מזון ומקורבו של דארנל שנמשך למרפי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | I Am Not a Hipster | סטיב | ללא קרדיט |
| 2017 | American Satan | חבר אחווה |  |
| 2018 | Dog Days | ג'וד |  |
| 2020 | Painter | ריאן ווסט |  |
| TBA | The Iron Door | זאק |  |
| TBA | The Friendly | קרטיס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009 | 90210 | ג'וליאן | פרק אחד |
| 2009 | המכשפים מווייברלי פלייס | סאל | פרק אחד |
| 2009–2013 | ימי חיינו | צ'אד דימרה | תפקיד חוזר |
| 2012 | בגוף ההוכחה | ארון לוקס | פרק אחד |
| 2013 | Glee | צ'יפ | פרק אחד |
| 2013 | מהפכה | העשרה מיילס מתיסון | פרק אחד |
| 2015 | איי קנדי | טומי | תפקיד ראשי; 10 פרקים |
| 2016 | Advance & Retreat | קודי רנדל | סרט טלוויזיה |
| 2017 | A Midsummer's Nightmare | ליאם | סרט טלוויזיה |
| 2017 | זאב צעיר | הלווין | תפקיד חוזר; 3 פרקים |
| 2018 | Driven | קולטון דונאבן | תפקיד ראשי; 6 פרקים |
| 2019 | Now Apocalypse | ז'אק | פרק אחד |
| 2019–2022 | In The Dark | מקס פאריש | תפקיד ראשי |
| 2021 | Into the Dark | סם אנסלם | פרק אחד |
| 2021 | A Very Merry Bridesmaid | דרו ווהן | סרט טלוויזיה של הולמרק |
| 2023 | Wedding Season | ריאן פיטרסון | סרט טלוויזיה של הולמרק |
הערות שוליים

↑  "Casey Deidrick: Casey Tells All! (PassionFlix's Driven Series) | Exclusive  Interview". YouTube. נבדק ב-6 בפברואר 2020. {{cite web}}:  (עזרה)
1 2  Rabinowitz, Naomi (25 באוגוסט 2009). "Casey Jon Deidrick: FOCUS ON". Soap Opera Digest. American Media, Inc. 34 (34): 66–67. {{cite journal}}:  (עזרה)
1 2  "Soul Survivor". Soap Opera Digest. American Media, Inc. 38 (3): 44–47. 21 בינואר 2013. {{cite journal}}:  (עזרה)
↑  Fairman, Michael (29 בפברואר 2012). "DAYS Casey Deidrick in last night's episode of "Body of Proof" – Watch the Video!". On-Air On-Soaps. אורכב מ-המקור ב-7 באפריל 2014. נבדק ב-17 בנובמבר 2013. {{cite web}}:  (עזרה)
↑  Barnert, Deanna (20 ביוני 2013). "June soap casting buzz: Who's coming and going?". TV Buzz. MSN. אורכב מ-המקור ב-7 באפריל 2014. נבדק ב-17 בנובמבר 2013. {{cite web}}:  (עזרה)
↑  Andreeva, Nellie (17 בספטמבר 2014). "MTV Series Eye Candy Casts 3 Regulars". Deadline Hollywood. נבדק ב-16 בספטמבר 2014. {{cite web}}:  (עזרה)
↑  Michael Ausiello (18 באפריל 2015). "Eye Candy Cancelled at MTV". TVLine. נבדק ב-7 בנובמבר 2015. {{cite web}}:  (עזרה)
↑  "MTV Series Teen Wolf the Final 10 Episodes". Deadline Hollywood. 9 ביולי 2017. נבדק ב-7 ביולי 2017. {{cite web}}:  (עזרה)(הקישור אינו פעיל, November 2019)
↑  Painter (באנגלית), נבדק ב-2022-08-16
↑  "Into The Dark" Tentacles (באנגלית), נבדק ב-2022-10-16
↑  Lewis, Errol (21 באוקטובר 2021). "'Days Of Our Lives' Alum Casey Deidrick Joins Emily Osment In 'A Very Merry Bridesmaid' For Hallmark Channel". Soap Opera Network. נבדק ב-16 באוקטובר 2022. {{cite news}}:  (עזרה)
↑  Radish, Kristina (18 באפריל 2019). "'In the Dark': Casey Deidrick on Max Being Murphy's Rock & Spending an Entire Episode Naked". Collider. נבדק ב-16 באוקטובר 2022. {{cite news}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קייסי דידריק".
קלרה הסקיל

| --- | --- |

 לידה:  7 בינואר 1895 בוקרשט, ממלכת רומניה 
 פטירה:  7 בדצמבר 1960 (בגיל 65) בריסל, בלגיה 
 מקום קבורה:  בית הקברות מונפרנאס 
 מוקד פעילות:  שווייץ, ממלכת רומניה 
 תקופת הפעילות:  1905–1960 (כ־55 שנים) 
 מקום לימודים:  הקונסרבטואר של פריז 
 סוגה:  מוזיקה קלאסית 
 שפה מועדפת:  צרפתית 
 כלי נגינה:  פסנתר 
 חברת תקליטים:  נקסוס, פיליפס רקורדס, דקה רקורדס, דויטשה גרמופון 
 פרסים והוקרה:  אבירה בלגיון הצרפתי 
 
לוחית זיכרון על ביתה של הסקיל בווה
קלרה הַסְקִיל (ברומנית: Clara Haskil; ‏7 בינואר 1895 – 7 בדצמבר 1960) הייתה פסנתרנית קלאסית שווייצרית ילידת רומניה, בת למשפחה יהודית ספרדית.
כפרשנית מהוללת של רפרטואר מתקופת הקלאסיקה וראשית הרומנטיקה, נודעה הסקיל בעיקר בביצועים והקלטות של מוצרט. רבים ראו בה את הפרשנית הראשונה במעלה של מוצרט בזמנה. כן יצא שמה כפרשנית מעולה של בטהובן, שומאן ודומניקו סקרלטי. כמי שנחשבה לפסנתרנית מעולה של מוזיקה קאמרית, ניגנה הסקיל עם מוזיקאים ידועי שם כמו ג'ורג'ה אנסקו, אז'ן איזאיי, פבלו קזאלס וארתור גרומיו, שאיתו הופיעה בקונצרט האחרון שלה.
קורות חייה

הסקיל נולדה בבוקרשט, רומניה במשפחה יהודית. אמה לימדה אותה לנגן וכבר בגיל חמש הופיעה וניגנה לפני אליסאבטה מלכת רומניה. בגיל 7 יצאה ללמוד בווינה אצל ריכרד רוברט (שבין תלמידיו ידועי השם היו רודולף סרקין וגיאורג סל) וכן, לזמן קצר, אצל פרוצ'ו בוזוני. היא נכנסה לקונסרבטואר של פריז בגיל עשר, באופן רשמי כדי ללמוד אצל אלפרד קורטו, אם כי רוב הדרכתה באה מלאזאר לוי ומאדאם ז'ירו-לטארז, וסיימה את לימודיה בגיל 15 עם פרס ראשון. הסקיל יצאה לסיור הופעות באירופה, אם כי הקריירה שלה נקטעה באיבה עקב אחת מהמחלות הרבות מהן סבלה במהלך חייה. בשנת 1913 הושמה בגבס בניסיון למנוע הופעת עקמת. מחלות תכופות, יחד עם פחד במה קיצוני, שהופיע בשנת 1920, מנעו אותה מלהשיג הצלחה כלכלית או ביקורתית.
רק לאחר נדודים רבים, בגלל הרדיפה הגזענית של התקופה, התיישבה בשווייץ, ב-1942. רוב חייה עברו עליה בעוני. רק לאחר מלחמת העולם השנייה, בסדרת קונצרטים בהולנד בשנת 1949, החלה לזכות בתהילה שהייתה ראויה לה. כפסנתרנית, הצטיינה נגינתה בטוהר של צליל ופיסוק, שנבע אולי מכשרונה ככנרת. שקיפות ורגישות שבהשראה ציינו גם את סגנונה באופן שאין לטעות בו.
הסקיל מתה מחבלות שנגרמו לה בנפילה בתחנת רכבת בבריסל. היא הייתה אמורה לנגן בקונצרט עם ארתור גרומיו למחרת היום.
צ'ארלי צ'פלין סיפר "במשך חיי פגשתי רק שלושה גאונים: פרופסור איינשטיין, וינסטון צ'רצ'יל וקלרה הסקיל. אין לי הכשרה מוזיקלית אבל אני יכול להגיד שנגיעתה (בפסנתר) הייתה עדינה, הבעתה (המוזיקלית) הייתה נפלאה והטכניקה שלה הייתה יוצאת דופן".
התחרות על שם הסקיל

תחרות בינלאומית לפסנתר על שם קלרה הסקיל מתקיימת כל שנתיים בעיר השווייצרית ווה, שם התגוררה הסקיל מ-1942 עד מותה. בעיר יש רחוב על שמה של הפסנתרנית.
הערות שוליים

↑  ראיון ברדיו שווייץ, 19 אפריל 1961
| --- | --- |
בקרת זהויות :  NLI: 987007262290605171  PLWABN: 9810543153505606  BIBSYS: 1033853  BNE: XX1224802  BnF: cb12000822z (data)  CiNii: DA07700113  GND: 118546635  HDS: 044520  ISNI: 0000 0000 8132 3960  LCCN: n83153250  LNB: 000316699  MusicBrainz: 1537563a-8c38-492c-aafd-54b4b6271327  NDL: 01234085  NKC: js20020923011  NLA: 36188388  NSK: 000672231  NTA: 07069818X  RERO: 02-A003351845  SNAC: w6r8620h  SUDOC: 028108086  Trove: 1226136  VIAF: 54157683   WorldCat (עם VIAF): 54157683 
קברה של קלרה הסקיל בבית הקברות מונפרנאס בפריז
קינסטזיה

קינסטזיה היא התחושה של מנח ותנועה של הגוף והגפיים והיא חלק מהמערכת הפרופריוספטיבית. מקור השם מהשפה היוונית: קין = תנועה וסטזיס = תפיסה, כלומר תפיסת התנועה.
חשיבות

קינסטזיה נדרשת על מנת ללכת, להחזיק חפצים, לכתוב ועוד.
בעזרת הקינסטזיה אנו מקבלים משוב קינסתטי אשר מספק לנו מידע על לחץ השריר, בקרת התנועה, היכן אנו או חלק מגופנו נמצאים ביחס למרחב, למידה של תנועות חדשות וזכירה של תנועות קודמות.
היבטים נירולוגיים

מידע קינסטטי מתקבל מהמפרקים, השרירים והגידים באזור המוח הקטן.
האזור המוטורי העיקרי מעורב בעיקר בהיבטים הקינסטזיים והדינמיים של התנועה הרצונית. זאת בעוד שיתר קליפת המוח הקדמית מקושרים להכנה ולתכנון של תנועות רצוניות כתגובה לגירויים חיצוניים או פנימיים.
ראו גם

פרופריוספציה
הערות שוליים

↑  Mai, J. K., & Paxinos, G. (Eds.). (2012). The human nervous system. Academic Press.
קונטרה-בסון

| --- | --- |

 סיווג:  אירופוניים
 קבוצה:  כלי נשיפה
 מנעד
 
קונטרה־בסון (ידוע גם כבסון כפול), הוא סוג הנמוך יותר מהבסון והוא א־טרנספוזיצי, כלומר מכוון עם פסנתר. הקונטרה־בסון נחשב גם כסבו של האבוב כיוון צליליו הנמוכים, לעומת האבוב שהוא יותר גבוה. בגלל צליליו הנמוכים של הקונטרה־בסון הוא נכתב במפתח פה ודו (וגם הבסון). האבוב, לעומתם, נכתב במפתח סול, בגלל צלילו הגבוה.
מידע על הקונטרה־בסון

הקונטרה־בסון המודרני מיוצר לרוב מעץ המייפל, בעיקר ממינים חזקים וקשיחים. דגמים זולים יותר של הקונטרה־בסון, המיוצרים מפלסטיק קשיח, משמשים בעיקר נגנים מתחילים בשנות לימודיהם הראשונות. בעבר, יוצרו גם קונטרה־בסונים ממתכת, אך מאז 1889 הופסק יצור סוג זה לחלוטין.
הקונטרה־בסון הופיע לראשונה בצורתו המודרנית בשנת 1800, והוא אחד הכלים היחידים שלא שונתה צורת בנייתם באופן מהותי מאז המצאתם.
לקונטרה־בסון יש את היכולת להפיק צליל נמוך באוקטבה משל הבסון (אוקטבה נמוכה של הקונטרה־בסון, ואוקטבה אחת גבוהה יותר של הבסון), וההפרש ביניהם משפיע על הגוון של כל אחד מהם.[דרושה הבהרה]
השתלבותו של הקונטרה־בסון

הקונטרה־בסון, כשמו כן הוא - הכלי הנמוך ביותר בקבוצת כלי הנשיפה מעץ. מנעדו משתרע מתחום הבס. צליליו נכתבים במפתח פה או במפתח דו טנור. הקונטרה־בסון מתפקד כחוליה בהרכבים סימפוניים וקאמריים. בהרכבים ובאנסמבלים אלו הוא מנגן לרוב את תפקיד הבס, שהם תפקידים שונים משל הבסון.
בימינו קיימות שתי אסכולות עיקריות לבניית בסונים: האסכולה הצרפתית והאסכולה הגרמנית. כל אסכולה מייצרת בסונים משלה אשר גווניהם שונים ואיצבועיהם שונים.
בסון כפול, תוצרת וינה במחצית הראשונה של המאה ה -19
קורפוס המקלעים

| --- | --- |

 פרטים
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  קורפוס הכשרה ואדמיניסטרציה
 בסיס האם:  בלטון פארק, לינקולנשייר, אנגליה
 אירועים ותאריכים
 תקופת הפעילות:  1915–1922 (כ־7 שנים)
 מלחמות:  מלחמת העולם הראשונה המלחמה האנגלו-אפגנית השלישית מלחמת האזרחים ברוסיה
 נתוני היחידה
 כוח אדם:  כ-170,500
 ציוד עיקרי:  מקלע ויקרס
קורפוס המקלעים (באנגלית: Machine Gun Corps, ובקיצור MGC) הייתה יחידה אדמיניסטרטיבית בצבא הבריטי אשר הוקמה כדי לספק יחידות מקלעים לשדה הקרב.
הקורפוס הוקם באוקטובר 1915 ושימש בסיס להכשרה, אימון וגיבוש טקטיקות לוחמה לאורך מלחמת העולם הראשונה, הוא פורק לאחר המלחמה בשנת 1922. הזרוע הכבדה של קורפוס המקלעים הייתה הראשונה לקלוט ולעשות שימוש קרבי בטנקים הראשונים בשנת 1917, בהמשך זרוע זו הפכה לרגימנט הטנקים המלכותי.
יחידות הקורפוס, לרוב כפלוגות או אסקדרונים, שירתו תחת יחידות פיקודיות ברמה חטיבתית או דיווזיונית. פלוגות המקלעים לקחו חלק במערכות העיקריות של מלחמת העולם הראשונה, בהם החזית המערבית, פלשתינה, מזרח אפריקה, מצרים, מסופוטמיה ואיטליה, לאחר המלחמה שירתו יחידות הקורפוס בין היתר גם במלחמה האנגלו-אפגנית השלישית ומלחמת האזרחים ברוסיה. החשיבות הטקטית הרבה של יחידות מקלעים בשדה הקרב הובילה לכך שפעמים רבות מצאו עצמם לוחמי הקורפוס בחזית האש, משום כך נודעו חיילי הקורפוס בגבורתם. כ-170,500 חיילים שירתו בקורפוס, מתוכם 62,049 נפגעו בלחימה ומהם 12,498 נהרגו, מה שהוביל לכינוי שדבק בקורפוס "מועדון ההתאבדות".
מבנה

זרוע חיל הרגלים (Infantry Branch): הזרוע הגדולה ביותר, הורכבה מפלוגות מקלעים ברמה חטיבתית. תחילה לכל דיוויזיית חיל רגלים בריטית הוצמדו שלוש פלוגות מקלעים והחל מ-1917 המספר עלה לארבע פלוגות. החל מפברואר 1918 פלוגות המקלעים בכל דיוויזיה גובשו לכדי חטיבות מקלעים.
זרוע הפרשים (Cavalry Branch): הורכבה מאסקדרוני מקלעים, כאשר כל אסקדרון הוצמד לחטיבת פרשים.
זרוע הממוכנת (Motor Branch): הוקמה על בסיס שריוניות מ-"שירות המקלעים הממוכן" ואסקדרונים ממוכנים מ-"שירות השריוניות הממוכן" שפורקו ב-1915. הזרוע הקימה יחידות מגוונות על בסיס מספר כלים, בהם סוללות אופנועים, שריוניות סיור וכלי רכב נוספים שהותאמו להרכבת מקלעים.
הזרוע הכבדה (Heavy Section): הוקמה במרץ 1916 כדי לקלוט את ראשוני הטנקים לצד הכשרה והקמת יחידות הטנקים הראשונות, אלו עברו את טבילת האש הראשונה בקרב על הסום בספטמבר. ביולי 1917 הזרוע הכבדה יצאה מקורפוס המקלעים והוקמה בתור "קורפוס הטנקים" לימים רגימנט הטנקים המלכותי.
פלוגת מקלעים של דיוויזיית רגלים, מרץ 1918.
אסקדרון המקלעים, חטיבת הפרשים ה-7, ספטמבר 1918.
כוח של מקלעים ממוכנים על בסיס אופנועים, יוני 1918.
מקלען בעמדת נגד-מטוסים.
קסווייר קרטר

| --- | --- |

 לידה:  8 בדצמבר 1985 (בן 38) פלורידה, ארצות הברית
 מידע כללי
 מדינה:  ארצות הברית
 השכלה:  אוניברסיטת המדינה של לואיזיאנה  Palm Bay High School 
 משקל:  77 ק"ג 
 גובה:  1.91 מטר
 ספורט
 ענף ספורט:  אתלטיקה
 תת-ענף:  ריצות קצרות
 הישגים
 שיאים אישיים:  100 מטר: 10.00 שניות (2008)   200 מטר: 19.63 שניות (2006)   400 מטר: 44.53 שניות (2006)
 
קסווייר קרטר (נולד ב-8 בדצמבר 1985 בפלורידה ארצות הברית) הוא אתלט עבר אמריקאי שהתחרה בריצות קצרות, והתמחה בריצת 200 מטר.
ב-11 ביולי 2006 קבע קרטר את התוצאה השנייה בכל הזמנים לאותה עת, בגראנד פרי בלוזאן, שווייץ 19.63 שניות אחרי מייקל ג'ונסון 19.32 שניות מאטלנטה 1996.
קייסי נייסטאט

קייסי אואן נייסטאט (באנגלית: Casey Owen Neistat; נולד ב-25 במרץ 1981) הוא יוטיובר, יזם, במאי ויוצר סרטים אמריקאי ממוצא יהודי. קייסי הוא אחד המייסדים של הרשת החברתית BEME.
קייסי ואחיו ואן, הם המייסדים של הסדרה מבית HBO האמריקאית, האחים נייסטאט.
ראשית חייו

נייסטאט נולד וגדל בניו-לונדון, קונטיקט. הוא נשר מהתיכון בכיתה י', בגיל 15, ולא חזר לסיים את לימודיו. מגיל 17 עד 20 הוא חי בקרוון ביחד עם בת זוגו, רובין האריס, ובנם אואן. לאחר כמה שנים עבר לניו-יורק.
סרטונים באינטרנט

נייסטאט פרסם למעלה מ-1,060 סרטוני ולוג יומיים וסרטים קצרים לערוץ היוטיוב שלו (CaseyNeistat) שאותו פתח ב-16 בפברואר 2010. ב-24 באוגוסט 2015, קייסי הגיע למיליון מנויים בערוץ היוטיוב, מספר זה גדל ל-4 מיליון באוגוסט 2016. נכון להיום, יש לו יותר מ-12.4 מיליון מנויים ויותר מ-3 מיליארד צפיות כוללות.
הוא שיתף פעולה עם יוטיוברים בעבר, לדוגמה רומן אטווד, וג'סי וולנס מהערוץ מתיחה נגד מתיחה.
סרטונים באינטרנט > סרטוני בלוגים יומיים

קייסי החל לפרסם בלוגים יומיים ביוטיוב ב-24 במרץ 2015. ב-19 בינואר 2016, קייסי העלה את הסרטון ה-300 שלו. כתוצאה מהסרטונים היומיים, קייסי הצהיר כי לעולם לא ייצור סרטים עתידיים, "לא משנה מה".
נכון לספטמבר קייסי חצה את קו המיליארד צפיות ביוטיוב וזכה בתואר כבוד בטקס ה-GQ.
ב-19 בנובמבר 2016 הכריז קייסי על כך שלא ימשיך לפרסם בלוגים יומיים,.
אך ב-27 במרץ 2017 הכריז קייסי שהוא חוזר לפרסם בלוגים יומיים.
בספטמבר 2020 החל לעלות סרטונים בקצב יומיומי.
BEME

ב-2014, קייסי הקים ביחד עם מאט האקט אפליקציית שיתוף סרטונים הנקראת בים (BEME אנ'). הגרסה הראשונה שלה יצאה ב-17 ביולי 2015. צילום ושליחת סרטון באפליקציה נעשה על ידי הצמדה של הטלפון למשטח כלשהו. המנויים יכולים להגיב לסרטון המופץ על ידי שליחת סרטוני תגובה לסרטון המקורי, ותמונות של עצמם למפיץ הסרטון. לאחר הצפייה בסרטון הוא נמחק לתמיד. ב-8 הימים הראשונים של האפליקציה לאחר שהופצה, המשתמשים בה הפיצו כ-1.1 מיליון סרטונים. בחודש נובמבר 2016 הוכרז כי חברת CNN רכשה את BEME בסכום מוערך של 25 מיליון דולר מתוך כוונה לשלב את הטכנולוגיה שפותחה בפעילותה של CNN וכן לגייס את נייסטאט לפעילות בחברה.
פרסומים

בנוסף לקריירה שלו בטלוויזיה ובקולנוע, נייסטאט מביים גם פרסומות טלוויזיה, ועבד עם לקוחות כמו ליליאן ורנון, מרצדס, סמסונג, נייק וגוגל.
חיים אישיים

בגיל 17 בלבד נולד לקייסי בנו הבכור בשם אואן, לאחר כשנתיים נפרד מחברתו ואם בנו. ב-29 בדצמבר 2013, התחתן עם קנדיס פול בקייפטאון שבדרום אפריקה. כיום יש להם שתי בנות: פרנסין וג'ורג'י.
הערות שוליים

↑  Justin Baragona, Oh No! YouTube Star Casey Neistat is Ending His Daily Vlog, www.mediaite.com, ‏19 בנובמבר, 2016
↑  Steve Perlberg, CNN Buys Casey Neistat’s Video App Beme. Wall Street Journal, November 28, 2016
קונטרה (משחק וידאו)

| --- | --- |

 כללי
 תאריך הוצאה:  גרסת הארקייד  20 בפברואר 1987  גרסת ה-NES  2 בפברואר 1988 (צפון אמריקה)  9 בפברואר 1988 (יפן)  28 בדצמבר 1990 (אירופה)
 סוגה:  Shoot 'em up
 פיתוח:  קונאמי
 הוצאה לאור:  Konami 
 ארץ מקור:  יפן 
 הפצה:  קונאמי
 סדרה:  Contra 
 דרישות תוכנה
 מצבי משחק:  שחקן יחיד, שני שחקנים
 פלטפורמות:  ארקייד, Amstrad CPC, Commodore 64, ZX Spectrum, NES, PC MS-DOS, MSX2, Microsoft Windows, Pocket PC, Xbox 360
 
קונטרה (באנגלית: Contra) הוא משחק וידאו אשר פותח על ידי חברת קונאמי בשנת 1987. אף על פי שהמשחק פותח במקור עבור מכונות הארקייד, הוא צבר פופולריות רבה רק בהמשך לאחר ששווק לקונסולות משחק נוספות ובמיוחד לאחר ששווק לקונסולת המשחק NES של נינטנדו.
תיאור כללי

השחקן שולט בלוחם קומנדו בודד או בצמד לוחמים אשר נלחמים לאורך המשחק בצבא חייזרים באי מרוחק במטרה לסכל את תוכניתם להשתלט על כדור הארץ. לוחמי הקומנדו מאובזרים במקלעים חצי אוטומטיים בעלי כמות בלתי מוגבלת של תחמושת ומסוגלים לנוע ולירות לשמונה כיוונים שונים. כל נגיעה באחד מהאויבים, פגיעה של כדור או נפילה לתוך תהום הורגת באופן מיידי את השחקן. לאורך כל שמונת שלבי המשחק, מסך המשחק נוטה להכיל מספר רב של אויבים ועשרות כדורים אשר נעים בכיוונים שונים בבת אחת.
ברוב שלבי המשחק ניתן לירות באובייקטים דוממים שונים אשר לעיתים קרובות מעניקים קפסולות שונות אשר מכילות כלי נשק משופרים, חסינות זמנית מפגיעות או פונקציות נוספות. היכולות המשופרות הללו אובדות במידה ודמות השחקן נהרגת.
ניתן לשחק במשחק בשני שחקנים בו זמנית. שני השחקנים משחקים זה לצד זה על גבי מסך המשחק וחייבים לתאם את פעולותיהם על מנת שלא להיפסל וכדי להתקדם.
משחקים המשך

בעקבות ההצלחה הרבה לה זכה המשחק, לאורך השנים פותחו לו מספר רב של משחקי המשך:
| המשחקים | מערכת משחק | שנה |
| --- | --- | --- |
| Contra | ארקייד, NES, MSX2 | 1987 |
| Super Contra | ארקייד, NES, DOS | 1988 |
| Operation C | Game Boy | 1991 |
| Contra III: The Alien Wars | Super Nintendo, Game Boy, Game Boy Advance | 1992 |
| Contra Force | NES | 1992 |
| Contra: Hard Corps | Mega Drive | 1994 |
| Contra: Legacy of War | פלייסטיישן, Sega Saturn | 1996 |
| C: The Contra Adventure | פלייסטיישן | 1998 |
| Contra: Shattered Soldier | פלייסטיישן 2 | 2002 |
| Neo Contra | פלייסטיישן 2 | 2004 |
| Contra 4 | נינטנדו DS | 2007 |
| Contra ReBirth | Wii | 2009 |
צילום מסך מהמשחק
קלרה המבורגר

| --- | --- |
אין תמונה חופשית
 לידה:  29 בספטמבר 1934 (בת 90) בודפשט, ממלכת הונגריה 
 מוקד פעילות:  הונגריה 
 מקום לימודים:  האקדמיה למוזיקה פרנץ ליסט בבודפשט, ELTE Faculty of Humanities, הקונסרבטוריון על שם בלה ברטוק בבודפשט 
 שפה מועדפת:  צרפתית, הונגרית, גרמנית, איטלקית 
 בן או בת זוג:  Iván Kertész (1957–2014) 
 מספר צאצאים:  1 
 פרסים והוקרה:  ​​Bence Szabolcsi Award (2007)  For Socialist Culture (1977) 
 
קלרה המבורגר (בהונגרית: Hamburger Klára; נולדה בבודפשט, 29 בספטמבר 1934) היא היסטוריונית מוזיקה יהודייה-הונגרייה, חוקרת בעלת שם של המלחין פרנץ ליסט, דוקטור של האקדמיה ההונגרית למדעים. היא סגנית יושב ראש הוועדה למוזיקולוגיה של האקדמיה ההונגרית למדעים.